Veiligheidswag in Pinetown doodgeryŉ Veiligheidsbeampte is dood nadat ŉ voertuig hom Maandagoggend in Pinetown raakgery het. “Die beampte het omstreeks 06:00 oor die M13-snelweg gehardloop toe ŉ voertuig hom naby die St. Johns-brug getref het,” het Chris Banks, ŉ woordvoerder van Netcare 911, gesê. Die beampte het ernstige beserings opgedoen en was reeds dood toe paramedici by die toneel opgedaag het. Die polisie ondersoek die voorval.